stanford-oval/wikipedia huggingface dataset:
Hutsin hyppyrimäet
K34 > Mäkiennätyksen kehittyminen (naiset)

Naisten mäkiennätyksen 32,5 metriä on hypännyt Julia Tervahartiala.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 25.2.2006 |  Julia Kykkänen | 27,0 m | 58. Kiteen talvikilpailut |  |
| 26.2.2006 |  Julia Kykkänen | 30,5 m | 58. Kiteen talvikilpailut |  |
| 6.2.2016 |  Julia Tervahartiala | 30,5 m | 68. Kiteen talvikilpailut |  |
| 6.2.2016 |  Julia Tervahartiala | 32,5 m | 68. Kiteen talvikilpailut |  |
K34 > Kesämäkiennätyksen kehittyminen (miehet)

Kesämäkiennätyksen 33,5 metriä on hypännyt Tuomas Kinnunen.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 2.7.2006 |  Sami Särkinen | 29,0 m | Leirikilpailu |  |
| 2.7.2006 |  Tommi Kähkönen | 30,5 m | Leirikilpailu |  |
| 29.8.2009 |  Daniel Okas | 31,5 m | Kiteen kesämäkikilpailut 2009 |  |
| 28.9.2014 |  Kasperi Valto | 31,5 m | Kiteen kesämäkikilpailut 2014 |  |
| 26.9.2015 |  Arsi Tietäväinen | 31,5 m | Kiteen kesämäkikilpailut 2015 |  |
| 26.9.2015 |  Herman Happonen | 32,0 m | Kiteen kesämäkikilpailut 2015 |  |
| 26.9.2015 |  Tuomas Kinnunen | 33,5 m | Kiteen kesämäkikilpailut 2015 |  |
K34 > Kesämäkiennätyksen kehittyminen (naiset)

Naisten kesämäkiennätyksen 29,5 metriä on hypännyt Nanna Kytöluhta.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 2.7.2006 |  Mikaela Klinga | 24,0 m | Leirikilpailu |  |
| 29.8.2009 |  Tanja Kaverinen | 24,5 m | Kiteen kesämäkikilpailut 2009 |  |
| 26.8.2015 |  Heini Kaartokallio | 25,5 m | Kiteen kesämäkikilpailut 2015 |  |
| 26.8.2015 |  Heini Kaartokallio | 26,0 m | Kiteen kesämäkikilpailut 2015 |  |
| 29.9.2018 |  Laura Äikiä | 27,0 m | Kiteen kesämäkikisat 2018 |  |
| 29.9.2018 |  Minja Korhonen | 27,5 m | Kiteen kesämäkikisat 2018 |  |
| 29.9.2018 |  Laura Äikiä | 27,5 m | Kiteen kesämäkikisat 2018 |  |
| 29.9.2018 |  Vilma Meis | 28,5 m | Kiteen kesämäkikisat 2018 |  |
| 19.8.2023 |  Nanna Kytöluhta | 29,5 m | Leirikisa |  |
K18

Hyppyrimäen K-piste sijaitsee 18 metrissä ja HS-piste 22 metrissä. Vuonna 1994 hyppyrimäen alastulorinteeseen asennettiin muovitus. Alastulorinteen muovitus uusittiin kesällä 2016.
K18 > Mäkiennätyksen kehittyminen (miehet)

Mäkiennätyksen 23,0 metriä ovat hypänneet Perttu Reponen ja Tuomas Kinnunen.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 25.2.2006 |  Aapo Lehtinen | 20,0 m | 58. Kiteen talvikilpailut |  |
| 26.2.2006 |  Elias Vänskä | 20,0 m | 58. Kiteen talvikilpailut |  |
| 28.2.2009 |  Niko Kytösaho | 21,0 m | Yhdistetyn KLL SM-kilpailut 2009 |  |
| 1.3.2009 |  Henri Kavilo | 21,0 m | KLL SM-kilpailut 2009 |  |
| 7.2.2010 |  Markus Virrantalo | 22,0 m | 62. Kiteen talvikilpailut | Kaksi kertaa |
| 23.1.2012 |  Perttu Reponen | 22,0 m | Mäkikoulun mittakilpailu |  |
| 10.3.2012 |  Perttu Reponen | 22,0 m | Hopeasompa |  |
| 11.3.2012 |  Perttu Reponen | 22,0 m | Hopeasompa |  |
| 7.2.2013 |  Perttu Reponen | 22,0 m | Junioreiden iltakilpailut |  |
| 7.2.2013 |  Perttu Reponen | 23,0 m | Junioreiden iltakilpailut |   |
| 6.2.2016 |  Tuomas Kinnunen | 23,0 m | 68. Kiteen talvikilpailut |  |
K18 > Mäkiennätyksen kehittyminen (naiset)

Naisten mäkiennätyksen 21,0 metriä on hypännyt Emilia Sorvisto.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 25.2.2006 |  Olga Tervahartiala | 13,0 m | 58. Kiteen talvikilpailut |  |
| 26.2.2006 |  Olga Tervahartiala | 13,0 m | 58. Kiteen talvikilpailut | Kaatunut |
| 10.3.2012 |  Wilma Meis | 16,0 m | Hopeasompa |  |
| 22.2.2014 |  Pinja Koivisto | 18,5 m | 66. Kiteen talvikilpailut |  |
| 22.2.2014 |  Emilia Sorvisto | 20,0 m | 66. Kiteen talvikilpailut |  |
| 22.2.2014 |  Emilia Sorvisto | 21,0 m | 66. Kiteen talvikilpailut |  |
K18 > Kesämäkiennätyksen kehittyminen (miehet)

Kesämäkiennätyksen 19,0 metriä on hypännyt Perttu Reponen.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 2.7.2006 |  Santeri Kinnunen | 13,0 m | Leirikilpailu |  |
| 2.7.2006 |  Sami Anttila | 14,5 m | Leirikilpailu |  |
| 2.7.2006 |  Esko Pesari | 16,0 m | Leirikilpailu |  |
| 2.7.2006 |  Sami Anttila | 17,5 m | Leirikilpailu |  |
| 4.9.2010 |  Perttu Reponen | 19,0 m | Kiteen kesämäkikilpailut 2010 | Kaksi kertaa |
K18 > Kesämäkiennätyksen kehittyminen (naiset)

Naisten kesämäkiennätyksen 17,5 metriä on hypännyt Oosa Thure.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 2.7.2006 |  Olga Tervahartiala | 10,5 m | Leirikilpailu | Kaatunut |
| 2.7.2006 |  Olga Tervahartiala | 10,0 m | Leirikilpailu |  |
| 28.9.2014 |  Vilma Meis | 15,5 m | Kiteen kesämäkikilpailut 2014 |  |
| 1.10.2016 |  Minja Korhonen | 15,5 m | Kiteen kesämäkikilpailut 2016 |  |
| 1.10.2016 |  Julia Äikiä | 15,5 m | Kiteen kesämäkikilpailut 2016 |  |
| 1.10.2016 |  Minja Korhonen | 15,5 m | Kiteen kesämäkikilpailut 2016 |  |
| 1.10.2016 |  Julia Äikiä | 16,0 m | Kiteen kesämäkikilpailut 2016 |  |
| 29.9.2018 |  Oosa Thure | 17,5 m | Kiteen kesämäkikisat 2018 |  |
K12

Hyppyrimäki rakennettiin vuonna 1984 ja sen K-piste sijaitsee 12 metrissä ja HS-piste 14 metrissä. Vuonna 2006 hyppyrimäen alastulorinteeseen asennettiin muovitus, alastulorinteen muovitus uusittiin kesällä 2016 ja 2023.
Mäkiennätyksen 13,0 metriä on hypännyt Lauri Kilpeläinen 7. helmikuuta 2015 67. Kiteen talvikilpailuissa. Naisten mäkiennätyksen 10,5 metriä ovat hypänneet Elli Seppänen 22. helmikuuta 2014 66. Kiteen talvikilpailuissa, Viivi Hyvärinen kaksi kertaa ja Jasmin Puomilahti 24. helmikuuta 2018 70. Kiteen talvikilpailuissa sekä Saimi Luoma 2. maaliskuuta 2019 71. Kiteen talvikilpailuissa.
Kesämäkiennätyksen 13,0 metriä on hypännyt Eemeli Hämäläinen kaksi kertaa 26. elokuuta 2022 Kiteen kesämäkilpailuissa. Naisten kesämäkiennätyksen 10,0 metriä ovat hypänneet Minja Korhonen 26. syyskuuta 2015 ja Alisa Karttunen 26. elokuuta 2022 Kiteen kesämäkilpailuissa.
K7

Hyppyrimäki rakennettiin vuonna 1984 ja sen K-piste sijaitsee 7 metrissä ja HS-piste 8 metrissä. Vuonna 2006 hyppyrimäen alastulorinteeseen asennettiin muovitus, alastulorinteen muovitus uusittiin kesällä 2016 ja 2023.
Mäkiennätyksen 8,0 metriä ovat hypänneet Veikka Hakulinen 7. helmikuuta 2010 62. Kiteen talvikilpailuissa, Veeti Viertola 12. maaliskuuta 2012 Junioreiden iltakilpailussa ja Jan Ahonen 7. helmikuuta 2015 67. Kiteen talvikilpailuissa. Naisten mäkiennätyksen 6,5 metriä on hypännyt Jenna Noponen 25. helmikuuta 2023 72. Kiteen talvikilpailuissa.
Kesämäkiennätyksen 7,0 metriä ovat hypännyt Arttu Jokinen ja Nooa Jekkonen 19. elokuuta 2023 Leirikisassa. Naisten kesämäkiennätyksen 7,0 metriä on hypännyt Jenna Noponen 19. elokuuta 2023 Leirikisassa.
Keskittävä rukous

Keskittävä rukous on nykyaikainen kristillisen mietiskelyn menetelmä, jossa painotetaan sisäistä hiljaisuutta. Keskittävän rukouksen ovat kehittäneet yhdysvaltalaiset trappistimunkit Thomas Keating, William Meninger ja Basil Pennington 1970-luvun puolivälissä. He käyttivät menetelmästä englanninkielistä nimeä centering prayer, jolle ei ole vakiintunutta suomennosta. Käsitteestä voidaan puhua keskeistävänä tai keskittävänä rukouksena, ydinrukouksena, antaumuksen rukouksena tai myöntymyksen rukouksena.
Keskittävän rukouksen kehittäjien mukaan menetelmä pohjautuu kristillisen mystiikan klassikkoteoksiin kuten 1300-luvun jälkipuoliskolta peräisin oleva Tietämättömyyden pilvi. Keskittävän rukouksen kannattajien mukaan sen päämääränä ei ole korvata mitään olemassaolevaan rukoilemisen tapaa, vaan Thomas Keatingin mukaan sen tarkoitus on kannustaa hiljentymään ja syventämään suhdettaan Jumalaan. Keskittävä rukous auttaa huomaamaan Jumalan läsnäolon ja olemaan sille avoimempi.
Keskittävä rukous on ollut kiistanalainen aihe roomalaiskatolisessa kirkossa. Sitä on kritisoitu ristiriitaisuudesta perinteisiin mietiskelymenetelmiin kuten lectio divinaan nähden ja sen on kutsuttu edustavan karmeliittojen ja erämaaisien opetuksia vääristyneessä muodossa.
Tausta

Thomas Keating, joka oli yksi keskittävän rukouksen pääkehittäjistä, oli Spencerissä, Massachusettsin osavaltiossa, sijaitsevan St. Joseph's Abbey -trappistiluostarin apotti vuosina 1961-1981. Samalla alueella oli useita muitakin uskonnollisia retriittikeskuksia kuten tunnettu theravadabuddhalainen Insight Meditation Society. Keating on kertonut, kuinka 1970-luvun aikana St. Josephsiin alkoi eksyä vahingossa Insight Meditation Societyyn tietä etsiviä nuoria, joista monet olivat taustaltaan katolilaisia mutta jotka olivat alkaneet etsiä hengellistä polkua itämaisesta meditaatiosta. Keating havaitsi, etteivät nuoret tienneet kristinuskon omista mietiskelyn ja hiljaisen rukouksen perinteistä, ja hän päätti esitellä näitä harjoituksia nykyaikaisessa lähestyttävässä muodossa.
Keating ja hänen kollegansa alkoivat opettaa keskittävää rukousta katolisille papeille ja munkeille, ja myöhemmin Keating alkoi ohjata sitä retriiteillä. Nykyisin keskittävää rukousta harjoittavia ryhmiä on seurakunnissa ympäri maailmaa myös katolisen kirkon ulkopuolella. Keskittävää rukousta ja Keatingin opetuksia edistää maailmanlaajuisesti Contemplative Outreach, joka on keskittävän rukouksen harjoittajien verkosto.
Harjoitus

Keskittävän rukouksen askelia kuvaillaan tällä tavalla:
Istu mukavasti alas rauhalliseen paikkaan silmät suljettuina 20 minuutiksi.
Valitse pyhä sana, joka kertoo intentiostasi olla Jumalan läsnäolossa ja avautua sille.
Lausu mielessäsi pyhä sana muutaman kerran, ja lepää hiljaisuudessa Jumalan läsnäololle avautuen.
Aina, kun huomiosi kiinnittyy johonkin muuhun kuten ajatuksiin, aistimuksiin, tunteisiin tai muistoihin, palaa mielessäsi pyhään sanaan.
Kritiikki

Keskittävän rukouksen kriitikko Connie Rossini on esittänyt, ettei menetelmää voi pitää kristillisenä. Hän perustaa väitteensä siihen, että perinteisissä rukouksissa kuten lectio divinassa tai ruusukolla rukoillessa mielen ja sydämen huomio kiinnitetään Jumalan sanaan, kun taas keskittävässä rukouksessa huomio tulisi kääntää pois kaikista ajatuksista, tunteista ja mielikuvista. Keskittävä rukous jää näin "vaille sisältöä", joka Rossinin mukaan kuuluu kaikkeen kristilliseen meditaatioon.Rossini on myös esittänyt, että keskittävä rukous on ristiriidassa karmeliittapyhimysten ja erämaaisien perinteen kanssa. Hänen mukaansa perinteistä katolista mietiskelevää rukousta ei esitetä menetelmänä vaan yhtenä rukouksen vaiheena, johon ihminen ei omilla toimillaan voi vaikuttaa.
Katolinen pappi John D. Dreher kritisoi This Rock -julkaisussa keskittävää rukousta siitä, että se esittää vääristyneessä muodossa Tietämättömyyden pilven alkuperäisiä opetuksia. Dreherin mukaan menetelmä on yritys kristillistää transsendenttista meditaatiota ja muita itämaisia hengellisiä harjoituksia. Hänen mukaansa keskittävä rukous on pohjimmiltaan yksi itsehypnoosin muoto, ja että tämä hypnoosin vaikuttama tila voidaan todentaa fysiologisesti verenpaineen laskulla, hengitystiheydellä, veren maitohappotasolla ja ihon galvaanisella johtavuudella.
Roomalaiskatolisen kirkon uskonopin kongregaatio julkaisi vuonna 1989 kirjelmän, jossa käsiteltiin väärä- ja oikeaoppisia rukouksen ja kristillisen meditaation muotoja ja joka varoittaa yhdistämästä kristillistä rukousta itämaiseen meditaatioon.. Contemplative Outreach on kiistänyt, että kirjelmää voisi soveltaa keskittävään rukoukseen, koska heidän mukaansa menetelmällä on yhteys Pyhään Henkeen. Rossini on kuitenkin todennut, että keskittävä rukous täyttää kirjelmässä esitetyt vääräoppisen kristillisen rukouksen tunnusmerkit.
Aiheesta muualla

Contemplative Outreach Ltd.
Keskittävä rukous - Hiljaisuuden Ystävät ry
People Watching

| People Watching Sam Fender |
| --- | --- | --- |

Studioalbumin tiedot
 Julkaistu: 21. helmikuuta 2025
 Tuottaja(t): Sam Fender, Adam Granduciel, Markus Dravs, Dean Thompson, Joe Atkinson
 Tyylilaji: pop-rock, heartland rock
 Kesto: 48.32
 Levy-yhtiö: Polydor
Sam Fenderin muut julkaisut
| Seventeen Going Under 2021 | People Watching 2025 |   |
People Watching on brittiläisen laulaja-lauluntekijän Sam Fenderin kolmas studioalbumi, joka julkaistiin 21. helmikuuta 2025.
Albumi sijoittui Britannian albumilistan ensimmäiselle sijalle, ja sitä myytiin yli 107 000 kappaletta ensimmäisen viikon aikana.
| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
Pitchfork: 6,5/10
The Guardian: 
DIY Magazine: 
Pop Matters: 9/10
AllMusic: 
The Telegraph: 
Mojo: 
Rolling Stone:
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | People Watching | Sam Fender | 5.04 |  |  |  |  |  |  |
| 2. | Nostalgia’s Lie | Sam Fender | 4.11 |  |  |  |  |  |  |
| 3. | Chin Up | Sam Fender | 3.24 |  |  |  |  |  |  |
| 4. | Wild Long Lie | Sam Fender | 6.04 |  |  |  |  |  |  |
| 5. | Arm’s Length | Sam Fender | 3.59 |  |  |  |  |  |  |
| 6. | Crumbling Empire | Sam Fender | 5.08 |  |  |  |  |  |  |
| 7. | Little Bit Closer | Sam Fender | 3.55 |  |  |  |  |  |  |
| 8. | Rein Me In | Sam Fender | 5.40 |  |  |  |  |  |  |
| 9. | TV Dinner | Sam Fender | 4.31 |  |  |  |  |  |  |
| 10. | Something Heavy | Sam Fender | 3.36 |  |  |  |  |  |  |
| 11. | Remember My Name | Sam Fender | 3.02 |  |  |  |  |  |  |
Käännös suomeksi
Sauber

|  Kick Sauber-Ferrari |
| --- | --- |

Koko nimi:  Stake F1 Team Kick Sauber
Päämaja:   Hinwil, Sveitsi
Tallipäällikkö:   Alessandro Alunni Bravi
Tekninen johtaja:   James Key
Kilpakuljettajat:  5.  Gabriel Bortoleto 27.  Nico Hülkenberg
Runko:  C45
Moottori:  Ferrari 066/12
Renkaat:  P Pirelli
Ensimmäinen kilpailu:  Etelä-Afrikan GP 1993
Kilpailuja:  594 (BMW Sauberina 70)
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  5
Sijoitus kaudella 2024:  10. (4 p.)
Sauber Motorsport AG, kilpailee nimellä Stake F1 Team Kick Sauber, lyh. Stake F1 Team (kilpaillut aiemmin nimillä Sauber F1 Team, Alfa Romeo Racing, Alfa Romeo Racing ORLEN, Alfa Romeo F1 Team ORLEN, Alfa Romeo F1 Team Stake ja Alfa Romeo F1 Team Kick) on Peter Sauberin perustama sveitsiläinen Formula 1 -talli.
Sauberin ensiesiintyminen sarjassa tapahtui kaudella 1993, jolloin sen kuljettajina ajoivat suomalainen Jyrki Järvilehto ja itävaltalainen Karl Wendlinger. Heti ensimmäisessä kilpailussaan talli sai ensimmäiset pisteet Jyrki Järvilehdon ansiosta. Sauber ajatti autojaan yksityisenä tallina kaudesta 1993 kauteen 2005. Kausi 2005 jäi Sauberin viimeiseksi yksityistallina, sillä saksalainen autovalmistaja BMW osti enemmistön tallista vuonna 2005. Kaudesta 2006 alkaen talli jatkoi nimellä BMW Sauber F1 Team, mutta kaudesta 2010 Peter Sauber osti osuutensa takaisin BMW:n päätettyä lähteä Formula 1:stä. Talli jatkoi silti BMW Sauberin nimellä. Kaudesta 2011 talli eteenpäin kilpailee virallisesti Sauber-nimellä. Sauberille moottoreita on toimittanut muun muassa Ferrari, jotka talli nimesi sponsorinsa Petronasin mukaan.
Kausina 1993–2005 Sauber osallistui 218 kilpailuun. Maaliin tallin autot pääsivät 257 kertaa keräten 93 pistettä. Parhaaksi saavutukseksi jäi kuusi kolmatta sijaa. Lähimpänä voittoa talli oli Monacossa 1996, kun Heinz-Harald Frentzen joutui tekemään kaksi perättäistä varikkopysähdystä kolaroituaan Eddie Irvinen kanssa. Lopputuloksena tällöin oli neljäs sija. Toisen kerran voitto oli lähellä Ranskan GP:ssä kaudella 1999, kun johdossa ollut Jean Alesi liukasteli ulos kaatosateessa juuri ennen turva-auton radalle tuloa. Sauber on nykyisistä talleista saavuttanut eniten palkintosijoja ilman voittoa.
Jyrki Järvilehdon lisäksi suomalaisista Sauberilla ovat ajaneet kaudella 2000 Mika Salo ja kaudella 2001 Kimi Räikkönen sekä Valtteri Bottas 2022–2024.
Tallin taustaa

Ennen F1-tallinsa perustamista Sauber rakensi kilpa-autoja. Ensimmäinen Sauberin rakentama auto nimettiin C1-nimiseksi. Se rakennettiin vuonna 1970. Sauber ja Mercedes aloittivat pian yhteistyönsä. Vuonna 1989 Sauber-Mercedes C9 ajoi Le Mansin 24 tunnin ajossa kaksoisvoittoon. He voittivat myös vuonna 1990. Sauber-Mercedes kilpaili muun muassa Jaguaria ja Porschea vastaan. World Sportscar Championship -sarjassa Sauber ajatti C11-autossa muun muassa Michael Schumacheria ja Karl Wendlingeriä, jotka ajoivat myöhemmin F1-sarjassa.
Mercedesin ja Sauberin alkuperäinen suunnitelma oli tuoda F1-sarjaan oma talli kaudeksi 1992, mutta 1990-luvun lamavuodet saivat saksalaiset hylkäämään suunnitelmansa. Tästä huolimatta Sauberin tukeminen kulissien takana jatkui, mistä osoitukseksi nousi autojätin rahoittama Sauberin uusi tehdas Sveitsin Hinwiliin.
Formula 1 > Ensimmäiset kaudet (1993–1994) > Kausi 1993

Kausi 1993 oli Sauberin ensimmäinen F1-sarjassa. Talli käytti autonaan C12-autoa, jota ajoivat itävaltalainen Karl Wendlinger ja suomalainen JJ Lehto. Moottorit tallille toimitti Ilmor ja renkaat puolestaan Goodyear.
Heti kauden ensimmäisessä kilpailussa Etelä-Afrikan GP:ssä talli sai ensimmäiset pisteensä, kun Lehto onnistui ajamaan viidenneksi saaden kaksi MM-pistettä. Wendlinger joutui keskeyttämään kilpailun. Brasilian GP:n aika-ajoissa Lehto ja Wendlinger onnistuivat ajamaan ruutuihin seitsemän ja kahdeksan, mutta kilpailu päättyi kummankin keskeytykseen. Niin ikään Euroopan Grand Prix'n hyvin sujunut aika-ajo päättyi jälleen kummankin keskeytykseen. San Marinossa Lehto ylsi neljänneksi ja sai kolme pistettä. Espanjasta, Monacosta, Kanadasta, Ranskasta, Britanniasta ja Saksasta oli tuloksena vain keskeytyksiä ja pisteettömiä sijoja. Unkarin GP:ssä Wendlinger avasi vihdoin pistetilinsä ollen kilpailun kuudes. Belgiasta ei pisteitä saatu. Menestys sai jälleen jatkoa, kun Wendlinger ajoi ensin Italian GP:ssä neljänneksi ja Portugalin GP:ssä viidenneksi. Kahdesta viimeisestä osakilpailusta talli ei saanut enää pisteitä.
Talli sai esikoiskaudeltaan kokoon 12 pistettä. Valmistajien MM-sarjassa talli sijoittui seitsemänneksi.
Formula 1 > Ensimmäiset kaudet (1993–1994) > Kausi 1994

Toiselle kaudelleen talli lähti C13-autolla ja kuljettajinaan saksalainen Heinz-Harald Frentzen ja edelliskauden tapaan Sauberin kuljettajana toiminut itävaltalainen Wendlinger. Sauberia vauhdittivat nyt Mercedes-Benzeiksi nimetyt Ilmorin V10-moottorit, Mercedeksen ostettua Ilmorista 25 prosenttia. Renkaat toimitti Goodyear.
Jälleen kauden ensimmäisessä kilpailussa tallin pistetili aukeni, kun Wendlinger ajoi kuudenneksi Brasilian GP:ssä. Frentzen jatkoi tallin pistemäärän kartuttamista ajamalla viidenneksi Tyynenmeren GP:ssä. Surullisessa San Marinon GP:ssä Wendlinger ylsi neljänneksi. Samassa kilpailussa Frentzen jäi niukasti pisteiden ulkopuolelle ollen seitsemäs. Monacon GP:ssä Wendlinger kolaroi rajusti aika-ajoissa ja vaipui koomaan. Wendlingerin kolarin jälkeen Sauber päätti vetäytyä kilpailusta. Monacon kilpailusta alkoi samalla kolme kilpailua kestänyt pisteetön putki, joka katkaistiin Ranskan GP:ssä. Siellä Frentzen ajoi neljänneksi ja Wendlingeriä korvannut italialainen Andrea de Cesaris oli kuudes. Lehto korvasi de Cerasisin Japanin GP:stä lähtien. Kauden loppupuolella saavutettiin viimiset pisteet Frentzenin oltua kuudes Euroopan ja Japanin GP:ssä.
Talli keräsi jälleen 12 pistettä, mutta sijoitus MM-sarjassa tipahti pykälällä, kun Jordan kiilasi tallin ohi viidenneksi.
Formula 1 > Ensimmäisiä palkintosijoja (1995–1996) > Kausi 1995

Kaudelle 1995 Sauber lähti C14-autolla kuljettajinaan Frentzen ja auton rattiin paluun tehnyt Wendlinger. Talli käytti Cosworthin moottoreita ja Goodyearin renkaita.
Tallin pistesaldo avautui Argentiinan GP:ssä, jossa Frentzen ajoi viidenneksi. Sitä seuranneessa San Marinon GP:ssä Frentzen ylsi jälleen pisteille, kun hän oli lopputuloksissa kuudes. Espanjan GP:n heikot esitykset johtivat siihen, että Sauber erotti kesken kauden Wendlingerin tallista ja otti hänen tilalleen ranskalaisen Jean-Christophe Boullionin. Hänen ensimmäinen kilpailunsa oli Monacon GP, jossa Frentzen ajoi kuudenneksi. Kanadan ja Ranskan GP:stä talli sai 0 pistettä. Britanniasta talli sai yhden pisteen, kun Frentzen ajoi kuudenneksi. Boullion lunasti odotuksensa vasta Saksan GP:ssä, kun hän oli kilpailun viides. Unkarissa Frentzen oli puolestaan kuudes. Belgiassa hän ajoi jo neljänneksi. Italian GP:ssä talli saavutti ensimmäisen palkintosijan, kun Frentzen ajoi kilpailun kolmanneksi. Vastaavasti Boullion oli kilpailun kuudes. Kauden viimeinen pistesija saavutettiin Portugalin GP:stä. Huonoja esityksiä antanut Boullion korvattiin Japanin GP:stä lähtien Wendlingerillä. Talli ei kuitenkaan enää saavuttanut pisteitä.
Talli saavutti 18 pistettä, kuusi pistettä enemmän kuin edellisellä kaudella. Lisäksi talli sai historian ensimmäisen palkintosijoituksen. MM-sijoitus nousi takaisin seitsemänneksi.
Formula 1 > Ensimmäisiä palkintosijoja (1995–1996) > Kausi 1996

Kaudeksi 1996 Sauber nimitti kuljettajikseen britti Johnny Herbertin ja edelliskauden kuljettajansa Heinz-Harald Frentzenin. Uusi auto puolestaan nimitettiin C15-nimiseksi. Moottorit tulivat edelliskauden tapaan Cosworthin tehtaalta. Renkaat tallille valmisti Goodyear. Tallia vaivasi tekniset murheet - keskeytyksiä kasaantui 15 kappaletta.
Kausi käynnistyi tallin kannalta katastrofaalisesti, kun talli ei saanut pistettäkään viidessä ensimmäisessä kilpailussa. Vasta kuudennessa kilpailussa, Monacon GP:ssä talli sai ensimmäiset pisteet Herbertin ajaessa kolmanneksi ja Frentzenin neljänneksi. Frenzen ylsi neljänneksi myös seuraavana vuorossa olleessa Espanjan GP:ssä. Kanadan, Ranskan, Britannian, Saksan, Unkarin, Belgian, Italian ja Portugalin GP:istä talli ei saanut pistettäkään. Kauden viimeinen piste saavutettiin Japanin GP:stä, jossa Frentzen oli kuudes.
MM-pisteitä talli keräsi kaudelta yhteensä 11 - seitsemän vähemmän kuin edellisellä kaudella. Tallin sijoitus ei kuitenkaan heikennyt MM-sarjassa.
Formula 1 > Ferrari moottoritoimittajana (1997–2005) > Kausi 1997

Kauteen 1997 talli lähti C16-nimisellä autolla. Autoa ajoivat Herbert ja tallille uusi kuljettaja italialainen Nicola Larini. Renkaat olivat edelleen Goodyearin, mutta Cosworthin moottorit vaihtuivat Ferrarin rakentamiin voimanlähteisiin. Moottorit tosin nimettiin tallin sponsorin Petronasin mukaan.
Kausi alkoi heti pistesijalla, kun Larini oli Australian GP:n kuudes. Brasiliasta talli jäi ilman pisteitä, mutta Argentiinan GP:stä talli sai kolme pistettä. San Marinon ja Monacon GP:stä talli ei saanut pisteitä. Herbert katkaisi pisteettömyyden Espanjan GP:ssä ollen kilpailun viides. Samaan kilpailuun talli vaihtoi Larinin tilalle Gianni Morbidellin. Kanadan GP:ssä Herbert uusi sijoituksensa ajamalla jälleen viidenneksi. Ranskan osakilpailuun tultaessa talli tiedotti vaihtaneensa Morbidellin argentiinalaiseen Norberto Fontanaan. Kolmen pisteettömän kilpailun jälkeen Morbidelli palasi rattiin. Unkarissa Herbert ylsi jälleen kolmanneksi. Herbert saavutti kauden viimeiset pisteet ollen Belgian GP:n neljäs ja Japanin GP:n kuudes.
Sauber saavutti 16 kappaletta pisteitä. Tallien MM-sarjassa se oli edelleen seitsemäs.
Formula 1 > Ferrari moottoritoimittajana (1997–2005) > Kausi 1998

Uuteen kauteen Sauber lähti C17-autolla kuljettajinaan ranskalainen Jean Alesi ja britti Johnny Herbert. Edellisen kauden tapaan moottoreina olivat Ferrarin Petronaksi nimetyt moottorit, ja renkaina Goodyearit.
Kausi alkoi pistesijalla Australian GP:stä, kun Herbert ajoi kuudenneksi. Brasiliasta talli ei saanut pisteitä, mutta seuraavana ajetussa Argentiinan GP:ssä Alesi oli viides. San Marinon GP:ssä Alesi oli kuudes. Espanjassa, Monacossa, Kanadassa, Ranskassa, Britanniassa, Itävallassa, Saksassa ja Unkarissa talli jäi ilman pisteitä, mutta Alesi katkaisi pisteettömän putken Belgian GP:n kolmannella sijallaan. Italian GP:ssä Alesi oli jälleen pisteillä, kun hän ajoi viidenneksi. Kauden kahdesta viimeisestä kilpailusta, Luxemburgin ja Japanin GP:stä talli ei saavuttanut pisteitä.
Talli kokosi kymmenen MM-pistettä, jotka oikeuttivat kuudenteen sijaan.